Berlin-Brandenburg repülőtér

A Berlin Brandenburg repülőtér (németül: Flughafen Berlin Brandenburg „Willy Brandt”) (IATA: BER, ICAO: EDDB) Berlin új nemzetközi repülőtere. Berlin központjától 18 km-re délre található, az egykori Berlin Schönefeld repülőtér mellett. Berlin és a körülötte elhelyezkedő Brandenburg állam egyedüli repülőtere. A repülőtér az előrejelzések szerint körülbelül 34 milliós utasforgalommal rendelkezik majd, ezzel Németország harmadik legnagyobb repülőtere, európai szinten a 15 legforgalmasabb repülőtér egyike lesz. A repülőtér legfontosabb légitársaságai a Lufthansa, EasyJet és az Eurowings. A repülőtér 2020. október 31-én kezdte meg működését. Terminálok 1-es Terminál Az U alakú terminálépület a repülőtér fő terminálja, terminálrészei A, B (01-25), C és D. Az épületet terveit ugyanazok az építészek készítették, akik a Berlin-Tegel repülőtér 1974-ben megnyitott ikonikus hexagonális terminálépületét is tervezték. Az 1-es terminál a két kifutópálya között található, alatta pedig a távolsági és regionális vasúti megálló helyezkedik el. A negyedik emeleten nyilvános kilátóterasz található. A terminál 25 utashíddal rendelkezik, ezen felül további 85 repülő számára van hely a forgalmi előtéren. Az terminál három utasmólóra van felosztva, melyek közül a leghosszabb a 715 méteres főmóló (Main pier). Az északi és déli mólók 350 méter hosszan nyúlnak el. A főmóló 16 hídjából egy kivételével mindegyik két szinttel rendelkezik, amely az induló és érkező utasok különválasztását segíti. Az első emeleti kapukat (A01–A20, B01–B20) a Schengeni utasok, a második emeletieket (C01–C19, D01–D17) a nem Schengeni utasok használják. Nyolc kapunál van hely szélestörzsű gépek számára, emellett egy kapu az Airbus A380 fogadására is alkalmas. A terminálon belül három lounge található, amelyeket többek között a Lufthansa működtet. A déli mólón nyolc egyszintes utashíd található (A30–A38), míg az északi móló kizárólag boarding kapukkal van felszerelve (B30–45), amit a fapados légitársaságok használnak. A terminált elsősorban a korábban Tegelt kiszolgáló légitársaságok használják. 2-es Terminál A 2-es terminál a repülőtér kapacitásának bővítése céljából lett megtervezve, majd került megépítésre. A jövőben fapados légitársaságok (Eurowings, Wizz Air) termináljaként szolgál majd. A terminál épülete közvetlen összeköttetésben van az 1-es terminál északi mólójával, így gyors eljutást biztosít a check-in pultoktól a beszállókapukig (B30-45). A COVID-19-pandémia miatt lecsökkent utasforgalom hatására jelenleg nincs szükség a terminálra. Megnyitására gazdasági okokból előreláthatólag 2021-ben kerül sor. 5-ös Terminál Az 5-ös terminál a korábbi Berlin Schönefeld repülőtér infrastruktúráját használja, annak felújított épületei adnak otthont a terminálnak. A terminál részei az új repülőtérbe való integrálás céljából kapták meg új K, L, M és Q elnevezésüket még 2020 márciusában. Egy korábbi, növekvő forgalmat jelző prognózis után döntöttek a régi repülőtér új terminálként való integrálása, illetve a további üzemeltetése mellett. Az 5-ös terminál a jelenleg tervben lévő 3-as terminál 2030-as tervezett megnyitásáig marad használatban. Évi 8-10 millió utas várható ezen a terminálon. A terminál elsősorban a diszkont légitársaságok (Ryanair, Transavia) és a szezonális charterjáratok bázisaként szolgál.[2] Az 5-ös és az 1-2-es terminálok közötti transzfer S-Bahn-nal, illetve busszal nagyjából 10 percet vesz igénybe. Légitársaságok és úticélok Forgalom Az utasforgalom az elmúlt években az alábbi módon változott: Jegyzetek Fordítás Ez a szócikk részben vagy egészben a Berlin Brandenburg Airport című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. További információk Az újraegyesítés jelképének szánták, Németország szégyene lett (magyarul)